Исбул
Кавха̀н Исбу̀л е български кавхан с изключителни заслуги в развитието на държавата по време на кановете Омуртаг (814 - 831), Маламир (831 – 836) и Пресиан (836 – 852).

Титлата кавхан е втора по ранг в йерархията на Първото българско царство. Исбул заема този пост още по времето на кан Омуртаг. Когато Маламир наследява кан Омуртаг, мирният договор с Византия от 815 г. е потвърден от страна на прабългарите. Ромеите обаче решават, че моментът е удобен за нападение срещу България. Кавхан Исбул повежда българската армия, водейки със себе си и младия кан. Изтласква противника, навлиза във византийска територия и завзема крепостите Проват (до Одрин) и Бурдизон. След това мирният договор е подновен. Кавханът продължава строителната дейност на кан Омуртаг – в строителен надпис от времето на кан Маламир се съобщава, че неговият кавхан Исбул направил водоскок и го дарил на владетеля. След ранната смърт на Маламир престолът е зает от Пресиан, син на Звиница. Отново кавхан Исбул играе първостепенна роля в управлението на държавата.

В частично запазения надпис от Филипи е посочено, че кан Пресиян е изпратил кавхан Исбул в земите на славянското племе смоляни, в Югозападните Родопи и Беломорието. Предполага се, че по време на този поход на кавхан Исбул България достига до беломорското крайбрежие.

Сведения за Исбул от Филипийския надпис:

Името на Исбул носи морският нос „Исбул“ на остров Ливингстън, Южни Шетлъндски острови, Антарктика.

Бележки

Външни препратки 
 Исбул големият (полу)забравен държавник

Българска аристокрация
Първа българска държава
Регенти на България